**AaFK Fortuna** (stiftet 25. august 1991 som **Fotballklubben Fortuna Ålesund**) er et norsk kvinnefotballag fra Ålesund, som spiller sine hjemmekamper på Color Line Stadion.

Før 2020-sesongen kom det i stand en samarbeidsavtale mellom Aalesunds Fotballklubb og FK Fortuna Ålesund. En avtale som blant annet innebar at klubben skiftet navn til AaFK Fortuna og tok i bruk AaFK sine drakter.

Tabell
------

1. divisjon kvinner 2023 – Grunnserien| # | Lag | K | S | U | T | Mål | ± | P |
| --- | --- | --- | --- | --- | --- | --- | --- | --- |
| 1 | Kolbotn | 18 | 14 | 3 | 1 | 37–10 | 27 | **45** |
| 2 | AaFK Fortuna | 18 | 12 | 1 | 4 | 44–27 | 17 | **37** |
| 3 | TIL 2020 | 18 | 10 | 4 | 4 | 38–18 | 20 | **34** |
| 4 | Øvrevoll Hosle | 18 | 8 | 2 | 8 | 38–35 | 3 | **26** |
| 5 | KIL/Hemne | 18 | 7 | 3 | 8 | 21–26 | −5 | **24** |
| 6 | Fyllingsdalen | 18 | 6 | 5 | 7 | 25–26 | −1 | **23** |
| 7 | Grand Bodø | 18 | 6 | 3 | 9 | 24–32 | −8 | **21** |
| 7 | Hønefoss | 18 | 6 | 3 | 9 | 24–32 | −8 | **21** |
| 9 | Grei | 18 | 3 | 4 | 11 | 19–41 | −22 | **13** |
| 10 | Klepp | 18 | 2 | 4 | 11 | 13–36 | −23 | **10** |
| Sist oppdatert: 16. september 2023  **·**  Kilde  **·**  Rediger |

Historie
--------

### Opprinnelse (1991)

Klubben ble stiftet 25. august 1991 av en utbrytergruppe fra Sportsklubben Guard, etter uenigheter om satsing på kvinnefotball.

### Sammenslått med Spjelkavik (1995)

I 1995 tok de over plassen til Spjelkavik Idrettslag, som i sin ene sesong på topp i 1. divisjon 1992 hadde endt sist, og slet med videre rekruttering. Etter ett år som **Spjelkavik IL/Fortuna** i 1. divisjon (andre nivå), fikk de navnet **Fortuna Ålesund** i 1996. 

Den tidligere landslagskjempen Tone Haugen ble senhøstes 1999 annonsert som spillende trener og virket i fire sesonger.

I 2000 vant laget 1. divisjon avdeling 5, og spilte kvalifisering mot Liungen Idrettsforening og Fløya IF. Fortuna tapte på målforskjell, og måtte fortsette i 1. divisjon. Imidlertid betydde kvalifiseringen at Fortuna hadde kvalifisert seg til den nasjonale 1. divisjon. 

Sesongene 2001–06 plasserte de seg 6. 6. 6. 5. 5. og 6. Haugen takket av etter 2003, avløst som trener av Magne Kvalø, som fikk tre sesonger 2004–06, før han gikk til Valder.

Med Svein Slinning som trener i 2007 var laget svært nære å kvalifisere seg. Seier mot Fotballaget Fart i siste runde hadde holdt, men i stedet ble det tap og 4. plass. 

Det ble enda mer spennende i 2008, da Fortuna knivet med Medkila Idrettslag og Manglerud/Star om den siste opprykksplassen bak IL Sandviken. Det så ut til å gå til Medkilas fordel da Fortuna tapte det innbyrdes oppgjøret. I siste runde falt avgjørelsen. Fortuna vant 5–1 mot Gjøvik Fotballklubb, mens Medkila noe overraskende tapte borte mot Fotballklubben Voss.

### Ett år i toppdivisjon (2009)

Andrelaget til Fortuna samarbeidet i 2008 med Sportsklubben Guard, og laget vant 3. divisjon avdeling Sunnmøre overlegent. I januar 2009 var det snakk om å slå sammen Guard og Fortuna igjen, men Fortuna stemte nei på det ekstraordinære årsmøtet. I stedet valgte de samarbeid med Aalesunds Fotballklubb, og fikk dermed bruke Color Line Stadion i Toppserien 2009, der de ble sist og rykket ned med bare tre poeng etter 22 kamper. Slinning ga seg som trener etter 2009-sesongen.

### Andre nivå (2010–2016)

Trener i 2010 var Karl Oskar Fjørtoft,  det ga fjerde plass i 1. divisjon og cupens tredje runde. I 2011 var Ronny Ødegård hovedtrener. Laget endte på 7. plass og kom til tredje runde i cupen.

I perioden 2012–14 var Magne Elde hovedtrener. Den irske landslagsspiller Marie Curtin spilte en sesong i klubben. Dårlig økonomi ga permitteringsvarsel til både trener og daglig leder, men man berges av banken.

Laget endte i 2012 på en 9. plass og tok seg til andre runde av cupen. Året efter ble det 7. plass og ut i tredje runde av cupen. I 2014 ble det fjerdeplass og 3. runde i cupen.

Den islandske landslagstrener Helena Ólafsdóttir (født 1969) var trener fra 2015, ifølge styreleder Jan Ove Ervik, også delvis utleid til andre lokale fotballformål. Anita Lisa Svansdottir var spiller og assistent og trente også Fortuna/Aksla i 3. divisjon. Helena ga seg i april 2016. Svein Arne Sunde overtok, men det ble nedrykk etter 11. plass og 17 poeng.

### Tredje nivå (2017–2021)

Med Magne Elde tilbake som trener vant Fortuna sin første sesong på tredje nivå (6. avdeling i 2. divisjon) men tapte for 1–6 for Nanset Idrettsforening i kvalifiseringen og rykket ikke opp. I cupen tapte de 0–7 for LSK Kvinner. Med Magne Elde som trener vant Fortuna Norgesmesterskapet i fotball for jenter 19 år med seier 2–1 over Arna-Bjørnar den 17. november 2017. Magne Elde fortsatte i 2018 og 2019 og ledet klubben i 2. divisjon. 

I forkant av 2020-sesongen kom det i stand en samarbeidsavtale mellom Aalesunds Fotballklubb og FK Fortuna. Avtalen, som i første omgang hadde en varighet på tre år, innebærer en videreutvikling av det som i mange år har vært FK Fortuna. Navnet ble endret til AaFK Fortuna, og laget skulle heretter spille i AaFK-drakter. Den nye satsingen vil ligge i Fortuna med adskilt organisasjon, økonomi og inntekter, men med nært samarbeid for å utvikle klubbene.

Tidlig i 2021 overtok tidligere AaFK-spiller Frode Fagermo som trener. I 2021-sesongen vant AaFK Fortuna sin avdeling i 2. divisjon, med ni av ni seiere og 41–2 i målforskjell. Et høydepunkt i sesongen var når de vant 4–1 over Toppserielaget Lyn i cupens 2. runde. I opprykkskvalifiseringen slo de Frigg og Bossekop og rykket dermed opp til 1. divisjon. Etter sesongen signerte Frode Fagermo en ny kontrakt som hovedtrener ut 2023-sesongen.

Spillerstall
------------

*oppdatert 11. mars 2024.*

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| Nr. |  | Posisjon | Spiller |
| --- | --- | --- | --- |
| 1 | USAs flagg | K | Michaela Moran |
| 2 | Norges flagg | F | Anna Constance Blindheim |
| 3 | Norges flagg | F | Mette Osvold Muri  |
| 4 | Norges flagg | F | Madelen Eid |
| 5 | Danmarks flagg | F | Sofie Riis |
| 6 | Norges flagg | F | Ingrid Rame |
| 7 | Norges flagg | MB | Linn Huseby |
| 8 | Norges flagg | MB | Ingeborg Lye Skretting |
| 9 | Islands flagg | F | Daniela Dögg Guðnadóttir |
| 10 | Norges flagg | MB | Laura Gashi |
| 11 | Norges flagg | A | Guro Hammer Røn |
| 12 | Norges flagg | K | Idun-Kristine Jørgensen |

 |  | 

| Nr. |  | Posisjon | Spiller |
| --- | --- | --- | --- |
| 13 | Norges flagg | K | Lone Vartdal Forberg |
| 15 | Norges flagg | F | Helle Olsen Rindal |
| 17 | Norges flagg | A | Amalie Ervik Røys |
| 18 | Norges flagg | MB | Ingrid Lovise Jåstad |
| 19 | Danmarks flagg | A | Maria Herdel Pedersen |
| 20 | Norges flagg | A | Hanna Bråten Gravem |
| 21 | Norges flagg | A | Karna Solskjær |
| 22 | Polens flagg | MB | Agata Droździk |
| 24 | Norges flagg | K | Nathalie Eide |
| 25 | Norges flagg | A | Serah Senior-Hårvik |
| 30 | Norges flagg | K | Sara Aarønes Holte |

 |

Tidligere sesonger
------------------

| Nivå | År | Sesong | Pos. | Ant. | V | U | T | For | Mot | P. |
| --- | --- | --- | --- | --- | --- | --- | --- | --- | --- | --- |
| 2 | 2001 | 1. divisjon | **6** | 16 | 6 | 2 | 8 | 34 | 33 | **20** |
| 2 | 2002 | 1. divisjon | **6** | 16 | 6 | 2 | 8 | 21 | 28 | **20** |
| 2 | 2003 | 1. divisjon | **6** | 18 | 7 | 4 | 7 | 32 | 29 | **25** |
| 2 | 2004 | 1. divisjon | **5** | 18 | 9 | 0 | 9 | 49 | 57 | **27** |
| 2 | 2005 | 1. divisjon | **5** | 18 | 7 | 4 | 7 | 29 | 29 | **25** |
| 2 | 2006 | 1. divisjon | **6** | 18 | 7 | 3 | 8 | 25 | 32 | **24** |
| 2 | 2007 | 1. divisjon | **4** | 18 | 8 | 3 | 7 | 31 | 23 | **27** |
| 2 | 2008 | 1. divisjon | **2** | 18 | 8 | 4 | 6 | 32 | 22 | **28** |
| 1 | 2009 | Toppserien | **12** | 22 | 0 | 3 | 19 | 18 | 87 | **3** |
| 2 | 2010 | 1. divisjon | **4** | 22 | 11 | 4 | 7 | 45 | 32 | **37** |
| 2 | 2011 | 1. divisjon | **7** | 20 | 7 | 2 | 11 | 42 | 52 | **23** |
| 2 | 2012 | 1. divisjon | **9** | 22 | 7 | 3 | 12 | 35 | 54 | **24** |
| 2 | 2013 | 1. divisjon | **7** | 20 | 8 | 5 | 7 | 38 | 35 | **29** |
| 2 | 2014 | 1. divisjon | **4** | 22 | 11 | 4 | 7 | 44 | 32 | **37** |
| 2 | 2015 | 1. divisjon | **9** | 22 | 6 | 4 | 12 | 30 | 51 | **22** |
| 2 | 2016 | 1. divisjon | **11** | 22 | 4 | 5 | 13 | 25 | 53 | **17** |
| 3 | 2017 | 2. divisjon | **1** | 18 | 14 | 3 | 1 | 64 | 20 | **45** |
| 3 | 2018 | 2. divisjon | **1** | 18 | 13 | 3 | 2 | 60 | 13 | **42** |
| 3 | 2019 | 2. divisjon | **2** | 16 | 12 | 1 | 3 | 73 | 16 | **37** |
| 3 | 2020 | 2. divisjon | Sesong avlyst grunnet koronapandemien |
| 3 | 2021 | 2. divisjon | **1** | 9 | 9 | 0 | 0 | 41 | 2 | **27** |
| 2 | 2022 | 1. divisjon | 6 | 18 | 8 | 1 | 9 | 33 | 34 | 25 |
| 1. divisjon sluttspill | **4** | 7 | 3 | 1 | 3 | 45 | 41 | **35** |
| 2 | 2023 | 1. divisjon |  |  |  |  |  |  |  |  |
|

Se også
-------

* Fotballspillere for Fortuna Ålesund

Referanser
----------

1. ↑  «Om AaFK Fortuna». *Aalesund*. Besøkt 10. mai 2022.
2. ↑  *Sportsnotiser* fra NTB tekst den 18. oktober 1999.
3. ↑  *En mester takker av* i Aftenposten den 6. oktober 2003.
4. ↑  *Kvalø trener Valder* i Sunnmørsposten den 3. juli 2007.
5. ↑  At det var Slinning er nevnt i *Fortuna vant i Sunndal* i Sunnmørsposten den 29. januar 2007.
6. ↑  Var nå dette så lurt, Fortuna? Arkivert 7. august 2018 hos Wayback Machine. i smp.no den 31. januar 2009.
7. ↑  *Gir Slinning god attest* i Sunnmørsposten den 31. oktober 2009.
8. ↑  *Karl Oskar (34) blir ny hovedtrener* i Fædrelandsvennen den 30. november 2009.
9. ↑  *Ronny Ødegård ny Fortunatrener* i Sunnmøringen den 22. desember 2010.
10. ↑  Ronny Ødegård gir seg i Fortuna Arkivert 7. august 2018 hos Wayback Machine. i sunnmoringen.no den 15. november 2011.
11. ↑  *Bremangringen Magne Elde gler seg* i Fjordanes tidende den 14. desember 2012.
12. ↑  *Berget av banken* i Sunnmørsposten den 4. oktober 2012.
13. ↑  Tidligere landslagssjef blir ny Fortunatrener i aftenposten.no den 17. desember 2014.
14. ↑  Sunnmøre minner om Island Arkivert 7. august 2018 hos Wayback Machine. i nyttiuka.no den 20. mai 2015.
15. ↑  Olafsdottir ferdig som Fortuna-trener i smp.no den 9. mai 2016.
16. ↑  Fortuna rykket ned til. En enorm skuffelse i aftenposten.no den 6. november 2016.
17. ↑  NM gull til Fortuna Ålesund fra nrk.no den 17. november 2017.
18. ↑  *Ny kontrakt for Elde* i Fjordanes Tidende den 9. januar 2018.
19. ↑  «Om AaFK Fortuna». *Aalesund*. Besøkt 10. mai 2022.
20. ↑  Frode Fagermo er klar fra klubbens hjemmeside den 10. mars 2021.
21. ↑  «Lyn slått ut av 2. divisjonslaget AaFK Fortuna». *www.vg.no*. Besøkt 10. mai 2022.
22. ↑  Svendsen, Aleksander (6. november 2021). «(+)AaFK Fortuna rykket opp på overlegent vis». *smp.no* **(norsk)**. Besøkt 10. mai 2022.
23. ↑  Fortuna, AaFK (22. november 2021). «Frode Fagermo fortsetter! - AaFK Fortuna». Besøkt 10. mai 2022.

Eksterne lenker
---------------

* (no) Offisielt nettsted Rediger på Wikidata
* J19-finalen (hele kampen) på nrk.no, sist sett den 9. august 2018.

| * v
* d
* r
1. divisjon fotball for kvinner 2024 |
| --- |
|  | 
* AaFK Fortuna
* Avaldsnes
* Bodø/Glimt
* Fyllingsdalen
* Hønefoss
* KIL/Hemne
* Odd
* TIL 2020
* Viking
* Øvrevoll Hosle

 | Norges flagg |

|  |  |
| --- | --- |
| Oppslagsverk/autoritetsdata | Store norske leksikon **·** Brønnøysundregistrene
 |